钦定古今图书集成/明伦汇编/氏族典/第401卷 > 《凌迪知万姓统谱》 > 是仪
## 钦定古今图书集成/明伦汇编/氏族典/第401卷 > 《凌迪知万姓统谱》 > 是仪

按《吴志》，《是仪传》，“‘仪字子羽，北海营陵人。本姓氏，初为
县吏，后仕郡，郡相孔融嘲仪言氏字民无上，可改为
是’。乃遂改焉。后依刘繇，避乱江东。繇军败，仪徙会稽。
孙权优文征仪，拜骑都尉。后封都亭侯，守侍中。黄武
中，迁偏将军，省尚书事。大驾东迁，太子登，留镇武昌，
使仪辅太子，进封都乡侯。从太子还建业，复拜侍中”，
中执法。时典校郎吕壹诬白故江夏太守刁嘉谤讪
国政。权怒，收嘉系狱，悉验问。时同坐人皆怖畏，壹并
言闻之，仪独云“无闻。”于是见穷诘累日，诏旨转厉，群
臣为之屏息。仪据实答问，辞不倾移，权遂舍之，嘉亦
得免。仪后拜尚书仆射，事国数十年，未尝有过。吕壹
历白将相大臣，或一人以罪闻者数四，独无以白仪。
年八十一卒。